Magyar startup vállalkozók globális sikerei a Startup Newsroomban

Többek közt az idén nyáron induló és a világ bármely táján élő magyar innovátorokat megszólító Reload Hungary program apropóján a Startup Newsroom podcast következő adásában két olyan magyar származású startuppert hívtunk meg, akik nemzetközi szinten lettek sikeresek. Tom Szakyval, a TerraCycle alapító CEO-jával és Nagy-Szakál Dorottyával, a Biotia vezető klinikai orvosával és a New York-i Magyar Tudományos Társaság elnökével beszélgetett Tossenberger Tamás, a Startup Campus kommunikációs vezetője.